《峡中夜行作》
清代·沈大成

转舵羚羊口，风吹水倒流。春寒添客恨，梦短起乡愁。

空峡星辰动，荒江夜气浮。娟娟纤月好，故傍木兰舟。

作者简介：（1700—1771）江苏华亭人，字学子，号沃田。康熙诸生。初以诗古文名于江左，兼通经史、天文及算学。游幕粤、闽、浙、皖四十年，晚游扬州，与惠栋、戴震等人交往，益潜心经学。曾校定《十三经注疏》、《史记》、《前后汉书》、《文献通考》、《音学五书》、《历算丛书》等多部书籍。有《学福斋诗文集》。